User:Filip Gatev/sandbox

ЗЛАТКА РУСЕВА РУСЕВА
Златка Русева Русева е юрист, депутат в VII Велико народно събрание и в XXXVIII Народно събрание, заместник министър на правосъдието и заместник-председател на Демократическата партия..

Биография и произход
Златка Русева е родена на 9 юли 1954 г. в Хасково. Учи в Езикова гимназия „проф. д-р Асен Златаров“ в Хасково. Баща ѝ е военен, а майка ѝ – учителка. По бащина линия е свързана с БЗНС-Н. Петков, а по майчина – прадядо ѝ е бил член Демократическата партия (ДП). Има по-малък брат.

Завършва право в СУ „Св. Климент Охридски“ и от 1979 г. работи като адвокат в Пловдив.

Политическа дейност
След 9 ноември 1989 г. Златка Русева е сред учредителите на организацията на ДП в Пловдив, която е създадена на 7 януари 1990 г. в кино „Балкан“. Като представител на ДП от 1990 г. З. Русева става член на Координационния съвет на СДС в Пловдив. По-късно става член и на Националния координационен съвет на СДС.

През декември 1990 г. е избрана за член на Централното бюро и за заместник-председател на партията. Остава на поста до 2000 г., когато се кандидатира за председател на ДП, но губи избора срещу Александър Праматарски.

Златка Русева е депутат в VII Велико народно събрание като представител на СДС, а в периода 1991-1994 г. е депутат в XXXVI Народно събрание като и двата пъти е избрана в Пловдив. През пролетта на 1991 г. се включва в гладната стачка на 39-та депутати от СДС, а през 1994 г. участва в „романтична среща на 39-та“, организирана в Благоевград като част от вътрешните борби в СДС срещу т.нар. „кинжали“ около Филип Димитров. През 1996 г. е зам.-председател на Централната избирателна комисия за президентските избори, От 1997 до 2001 е зам.-министър на Министерство на правосъдието, а от 2001-2019 е съдия във Върховния касационен съд